– Маем намер стварыць у паліклініцы лакальную сетку, каб у кожным кабінеце доктар змог убачыць на маніторы электронную картку хворага. На жаль, пакуль не маем сродкаў на наладжванне самой сістэмы, хоць маніторы і праграма закуплены. А калі атрымаецца здзейсніць гэтую мару, то хутка з’явяцца ў нас і электронныя талоны. Заказ талонаў праз інтэрнэт цудоўна прыжыўся, мы павялічылі колькасць талонаў, якія можна заказаць такім чынам, да 60 працэнтаў ад агульнага ліку талонаў. Акрамя таго, нагадваю, што ў паліклініцы працуе і інфакіёск. Хто не любіць стаяць у чарзе ў рэгістратуры, можа карыстацца і ім, а рэгістратары пры ўзнікненні пытанняў дапамогуць, падкажуць, што і як.